b'\n_START_ARTICLE_\nHalf-pipe\n_START_PARAGRAPH_\nHalf-pipe [h\xc3\xa1fp\xc3\xa1jp] je \xc5\xa1portni objekt, na katerem rolkarji, BMX kolesarji, deskarji na snegu in rolarji izvajajo trike. Sestavljen je iz dveh quater-pipeov s plo\xc5\xa1\xc4\x8dadjo med njima. Glavna razlika med pravim half-pipeom in dvema quater-pipoma, postavljenima nasproti drug drugemu, je plo\xc5\xa1\xc4\x8dad med njima, ki je narejena iz enakega materiala kot stranici, zaradi \xc4\x8desar na njem ne izgubimo hitrosti._NEWLINE_Na vrhu vsake krivine je \xc5\xbeelezen rob (po navadi cev), ki omogo\xc4\x8da drsenje in drgnenje \xc5\xa1portnega rekvizita ob rob (pri vsakem \xc5\xa1portu se drsi z drugim delom \xc5\xa1portnega rekvizita). Trike \xc5\xa1portnik izvaja na robu ali pa leti \xc4\x8dez rob in pristane nazaj v krivino._NEWLINE_Stranici sta ukrivljeni (krivini), ko dose\xc5\xbeeta pravi kot, se krivina nadaljuje naravnost navzgor, da omogo\xc4\x8da enostavnej\xc5\xa1e izvajanje trikov. Ve\xc4\x8dja kot je krivina, ve\xc4\x8d mora biti tudi ravne stene. \xc4\x8ce se krivina nadaljuje naprej od pravega kota, je to nadnavpi\xc4\x8dna ("oververt") krivina, ki je zna\xc4\x8dina za nekatere druge objekte. Manj\xc5\xa1i half-pipe brez navpi\xc4\x8dnega dela se imenuje mini-rampa. Razlikujeta se tudi po vi\xc5\xa1ini: half-pipe je po navadi visok vsaj 3 m, mini-rampa pa do 2 m. Ravne stranice ima pobo\xc4\x8dje ("benk")._NEWLINE_Prvi half-pipei izvirajo iz rolkanja in so bili posnemanje praznih bazenov, po katerih so takrat rolkali. V za\xc4\x8detku niso imeli vmesne plo\xc5\xa1\xc4\x8dadi, kar pa ni dalo rolkarju dovolj \xc4\x8dasa, da se pripravi na trik.'